nb en cs da sv sv sv de da da da da de da da da cs de da da sv nb de en en da da da da da en en sv en en da en nb da da da da cs en fr da nl da de da da de da da da sv da de da da sv da sv az da en
Velvet Volume live på Trailerpark Festival, Royal Stage - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Det er en fascinerende historie, den om de tre søstre i Velvet Volume. De er bitte små, spinkle, unge, yndige og tilsyneladende alt andet end rock’n’roll. Men når de står der på Royal Stage er det brutal rock’n’roll, de vælter ud over scenekanten. De tre søstre – på guitar, bas og trommer – tæver den brutale rock’n’roll ud af deres instrumenter uden antydning af forsigtighed, pænhed eller lille-pigethed og udfordrer dermed enhver tanke eller fordom om, hvad grundelementerne i brutal rock er.
Torsdag aften indtog de veloplagt den store scene på Trailerpark Festival, og med en no-nonsense attitude og ti numre satte de gulvet i bevægelse på den absolutte måde – uden smålig skelen til finesser og finurligheder. Helt fin blev koncerten derfor heller ikke, rent teknisk. De tre slog flere gange nogle skæve, men det affandt man sig med, fordi deres energiniveau var så absolut.
Søstrene tog afsæt i nummeret ”Going Down” og fortsatte med ”Runnin’ Wild” og lagde dermed fra start med et forvrængende vredesudbrud, som holdt hele koncerten igennem. Størst fornøjelse fandt denne anmelder i numre som ”Living On Your Own” og ”We Jest Wanna Get Along”, fordi energien i dem var så naturligt sammenfiltret med content og fordi teknikken i dem fungerede.
Hele vejen igennem koncerten var det en fornøjelse at se den uskyldige glæde, søstrene fandt ved hinanden, musikken og publikums medvirken. De var åbenlyst taknemmelige – både over at stå på scenen, og over at mærke publikums modtagelse. Og de kvitterede igen og igen med rå guitarriffs og små eksplosioner og spjæt. Tvillingesøstrene Noa og Naomi fordelte strengene og vokalen mellem sig – den ene vred og udfarende, den anden melodiøs og let – og bag dem lagde lillesøster Natasja bunden med trommerne. Især sidstnævnte forekommer mig at have noget at lære som instrumentalist. Men det affinder man sig med – her og nu – fordi de er så unge og energiske og aldeles brutale midt i al yndigheden. Den spændvidde i oplevelsen er fascinerende og direkte årsag til, at gulvet foran store scene torsdag aften var fyldt.
***  /  Koncert også anmeldt på netmagasinet gaffa.dk
Please follow and like us:
Koncertanmeldelser, Musik Garagerock, Rock
EXEC live på Trailerpark Festival, Royal Stage
Lydmor & Bon Homme live på Trailerpark Festival, Soundvenue Stage
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus